《南岳之怀秋暮愈切道远囊空何日发轫谩作呈知己》
明代·湛若水

西游忽忽过秋深，北风萧萧吹客襟。破锦囊中金一缕，瘦藤枝外石千寻。

丹霞露啄无炊粒，紫盖冥栖谢结阴。便欲五峰寻故宅，白头未了百年心。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。